


DOLOŽKA ZLUČITEĽNOSTI
návrhu zákona s právom Európskej únie

1. Navrhovateľ zákona: Ministerstvo spravodlivosti Slovenskej republiky

2. Názov návrhu zákona: Návrh zákona, ktorým sa mení a dopĺňa zákon č. 513/1991 Zb. Obchodný zákonník v znení neskorších predpisov a o zmene a doplnení niektorých predpisov

3. Predmet návrhu zákona:

a)	v primárnom práve Európskej únie

- čl. 3 ods. 1 písm. b), čl. 4, čl. 26 ods. 2, čl. 50 ods. 1 a 2, čl. 54 až 66 a čl. 14 Zmluvy o fungovaní Európskej únie (Ú. v. EÚ C 202, 7.6. 2016) v platnom znení 

b) v sekundárnom práve Európskej únie

· smernica Európskeho parlamentu a Rady 97/9/ES z 3. marca 1997 o systémoch náhrad pre investorov (Mimoriadne vydanie Ú. v. EÚ, kap. 6/zv. 2; Ú. v. ES L 84, 26.3.1997), gestor: MF SR,

· smernica Európskeho parlamentu a Rady (EÚ) 2017/828 zo 17. mája 2017, ktorou sa mení smernica 2007/36/ES, pokiaľ ide o podnietenie dlhodobého zapojenia akcionárov (Ú. v. EÚ L 132, 20.5.2017) - Ministerstvo spravodlivosti Slovenskej republiky (gestor), Ministerstvo financií Slovenskej republiky (spolugestor),

· smernica Európskeho parlamentu a Rady (EÚ) 2024/2810 z 23. októbra 2024 o akciových štruktúrach s viacnásobnými hlasovacími právami v spoločnostiach, ktoré sa uchádzajú o prijatie svojich akcií na obchodovanie v multilaterálnom obchodnom systéme (Ú. v. EÚ L, 14.11.2024) - Ministerstvo spravodlivosti Slovenskej republiky (gestor), Ministerstvo financií Slovenskej republiky (spolugestor),

· nariadenie Európskeho parlamentu a Rady (EÚ) 2017/1129 zo 14. júna 2017 o prospekte, ktorý sa má uverejniť pri verejnej ponuke cenných papierov alebo ich prijatí na obchodovanie na regulovanom trhu, a o zrušení smernice 2003/71/ES (Ú. v. EÚ L 168, 30.6.2017) v platnom znení, gestor: MF SR, 

c) v judikatúre Súdneho dvora Európskej únie

· nie.



4. Záväzky Slovenskej republiky vo vzťahu k Európskej únii:

a)  Lehota na prebratie smernice 97/9/ES bola stanovená do dňa pristúpenia Slovenskej republiky k Európskej únii, t.j. do 1. mája 2004.
		Lehota na prebratie smernice (EÚ) 2017/828 bola stanovená do 10. júna 2019.
		Lehota na prebratie smernice (EÚ) 2024/2810 bola stanovená do 5. decembra 2026.

a) informácia o začatí konania v rámci „EÚ Pilot“ alebo o začatí postupu Európskej komisie, alebo o konaní Súdneho dvora Európskej únie proti Slovenskej republike podľa čl. 258 a 260 Zmluvy o fungovaní Európskej únie v jej platnom znení, spolu s uvedením konkrétnych vytýkaných nedostatkov a požiadaviek na zabezpečenie nápravy so zreteľom na nariadenie Európskeho parlamentu a Rady (ES) č. 1049/2001 z 30. mája 2001 o prístupe verejnosti k dokumentom Európskeho parlamentu, Rady a Komisie: bezpredmetné.

c)	informácia o právnych predpisoch, v ktorých sú uvádzané právne akty Európskej únie  už prebrané, spolu s uvedením rozsahu tohto prebrania, príp. potreby prijatia ďalších úprav: 

· smernica 97/9/ES bola prebratá do zákona č. 566/2001 Z. z. o cenných papieroch a investičných službách a o zmene a doplnení niektorých zákonov (zákon o cenných papieroch) v znení neskorších predpisov.

· smernica (EÚ) 2017/828 bola prebratá do zákona č. 513/1991 Zb. Obchodný zákonník v znení neskorších predpisov, do zákona č. 566/2001 Z. z. . o cenných papieroch a investičných službách a o zmene a doplnení niektorých zákonov (zákon o cenných papieroch) v znení neskorších predpisov, do zákona č. 429/2002 Z. z. o burze cenných papierov v znení neskorších predpisov, do zákona č. 650/2004 Z. z. o doplnkovom dôchodkovom sporení a o zmene a doplnení niektorých zákonov v znení neskorších predpisov, do zákona č. 203/2011 Z. z. o kolektívnom investovaní v znení neskorších predpisov, do zákona č. 39/2015 Z. z. o poisťovníctve a o zmene a doplnení niektorých zákonov v znení neskorších predpisov.

5. Návrh zákona je  zlučiteľný s právom Európskej únie 
Úplne
Interné

Interné

